open-index/open-wikipedia-markdown huggingface dataset:
Jacob Brevig

**Jacob Brevig** () var ein norsk gardbrukar, ordførar og stortingsmann frå Enebakk.

Brevig tok over farsgarden i 1897 og dreiv denne. Han var medlem av heradsstyret frå 1897, ordførar i Enebakk frå 1899 til 1910 og frå 1914 til 1925. Elles var han med i forlikskommisjonen og i styringa av den lokale sparebanken. Brevig var også stortingsrepresentant for Romerike og for Samlingspartiet 1907-12, deretter for Akershus og Frisinna Venstre 1922-24. Han var medlem av gasje- og pensjonskomiteen i 1906-09 og budsjettkomiteen 1910-12.

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914
*
Changchun

Changchun (长春 (forenkla teikn), 長春 (tradisjonelle teikn) pinyin *Chángchūn*, IPA [ʈʂʰāŋ́ ʈʂʰwǝ́n]) er hovudstad i Jilin-provinsen i det nordaustlege Kina. Bynamnet tyder 'æveleg vår' (bokstavleg 'lang vår'). Folkesetnaden innanfor byområdet var i 2007 på 3,5 millionar innbyggjarar, men i heile det subprovinsielle området var det 7,5 millionar.

## Bakgrunnsstoff

*
Pinyin

**Pinyin** (kinesisk 拼音; pinyin *pīnyīn*) er den offisielle metoden for å transkribere mandarin i Folkerepublikken Kina, Hong Kong, Macau, Republikken Kina (Taiwan), Malaysia og Singapore og har dei siste 50 åra vore den mest brukte metoden for å skrive mandarin i det latinske alfabetet. Pinyin blir òg nytta for å stave kinesiske namn i utanlandske publikasjonar og det blir nytta som inndata for å skrive kinesiske teikn på datamaskinar.

Pinyin blei utvikla av ein regjeringskomité i Folkerepublikken Kina og offentleggjord av den kinesiske regjeringa i 1958. Den internasjonale standardiseringskomiteen (ISO) tok i bruk pinyin som internasjonal standard i 1982. Systemet blei òg teke i bruk som nasjonal standard i Republikken Kina (Taiwan) 1. januar 2009.

## Fotnotar
University of Hawaii

**University of Hawaii**, formelt *University of Hawaiʻi System*, er eit delstatseigt universitet i delstaten Hawaii i USA. Det består av tre universitetssenter, sju *community colleges* og ei rekkje mindre senter og forskingsinstitusjonar spreidde over øygruppa. Hovudcampus er i Manoa like utanfor Honolulu.

University of Hawaii blei etablert i 1908. Det er eit space-, sea- og land-grant-universitet.
Tertnes

**Tertnes** er eit bustadområde og ein matrikkelgard i Åsane bydel i Bergen. Folketalet innanfor den gamle matrikkelgarden var 2950 i 2001. Det tettbygde området vert rekna som del av den samanhengjande tettstaden Bergen. Tertnes ligg sørvest i Åsane, ved Byfjorden.

Etter at Tertnesvegen stod ferdig i 1920-åra, vart det fart i bustadbygginga på Tertnes. I første halvpart av 1900-talet var området populært som hytteområde for bergensarar. Frå 1950 av tok heilårsbustader over. Utbygginga på Tertnes har i hovudsak vore einebustader, men det finst òg ein del rekkjehus og eit par høgblokker. Tertnes barneskule vart oppretta i 1919, vart flytta til eit nybygg i 1960 og fekk eit nytt nybygg i 2005. Tertnes idrettslag vart stifta i 1953, og er særskilt kjent for kvinnehandballaget sitt, som er i Noregstoppen.

I 1939 var det registret ti bruk med jordbruksaktivitet på Tertnes. Etter krigen gjekk dette nedover i takt med utbygging av bustadfelt, og kort tid etter 1970 var det heilt slutt med jordbruk her.

## Kjelder
Frode Fyllingsnes, *Åsane - i fortid og nåtid* (Bodoni forlag, 2007), s. 110-116
Charta 08

**Charta 08** (kinesisk: 零八宪章; pinyin: *Língbā Xiànzhāng*) er eit politisk manifest for politisk reform i Folkerepublikken Kina som har blitt underteikna av  303 kinesiske tenestemenner, juristar og intellektuelle. Det blei offentleggjort den 10. desember 2008, som er  den internasjonale dagen for menneskerettar. Manifestet var inspirert av den tsjekkoslovakiske politiske manifestet Charta 77. Ein måned etter den datoen hadde talet på underskrivande kinesiske aktivistar auka til kring 7000. Dei kinesiske styresmaktene har gått hardt fram mot fleire av underteiknarane, til dømes Liu Xiaobo, som i 2009 fekk ei fengselsstraff på elleve år.

## Krava som er framsette i  Charta 08

#  Ei ny statsforfatning.
#  Maktdeling.
#  Demokratisk lovgjveving.
#  Uavhengig rettsvesen.
#  Kontroll med embetsverket frå ålmenta.
#  Respekt for menneskerettane.
#  Val av regjeringsmedlemene.
#  Jamstilling mellom by og land.
#  Foreiningsfridom.
#  Forsamlingsfridom.
#  Ytringsfridom.
#  Religionsfridom
#  Statsborgarleg undervisning.
#  Vern av privat eigedom.
#  Finans- og skattereform.
#  Sosialtrygding.
#  Miljøvern.
#  Ein føderativ republikk.
#  Ein sanningskommisjon.

## Bakgrunnsstoff

*Charta 08 – upprop för frihet (SvD 22. desember 2008)
Firblad

**Firblad** (*Paris quadrifolia*) er ei urt i giftliljefamilien. Arten er utbreidd i Europa og Asia.

Planta vert kring 20 cm høg og har krypande jordstengel og opprett stengel, oftast med fire kransstilte blad. Ho har ein toppstilt blomster, oftast med fire breie og fire smale spisse, gulgrøne blomsterblad, åtte mjølberarar og fire griflar. Bæret er blått, saftig og giftig.

Firblad blomstrar kring juni månad i lauvskog med god mold. Planta veks gjennom heile Noreg. Ho er funnen opp til 1250 meter over havet i Vågå.

Heile planta er giftig, spesielt bæra; det verksame giftstoffet er saponin. Av bæra har det vore framstilt gift som vart bruka ved jakt på ulv. Planta har derfor vore kalla «vargbær».

## Kjelder





## Bakgrunnsstoff
Jus soli

**Jus soli** (latin: grunnens rett) er ein rett der nasjonalitet og statsborgarskap blir gitt til kvar ein som er fødd på den aktuelle staten sitt territorium. Ved utgangen av 1800-talet delte dei fleste nasjonalstatane seg i ei gruppe som gav nasjonalitet på grunnlag av *jus soli*, til dømes Frankrike, og ei gruppe som gav statsborgarskap på grunnlag av *[[jus sanguinis]]* (blodets rett), til dømes Tyskland før år 2000. Dei fleste europeiske landa valde den tyske oppfatninga om ein objektiv nasjonalitet basert på blod, rase og språk i tråd med Fichtes klassiske definisjon av ein nasjon. Dei stilte seg dermed i opposisjon til Ernest Renans subjektive nasjonalitet basert på ei medviten tilslutning til fedrelandet.

Denne ikkje-essensialistiske oppfatninga av nasjonalitet gav rom for å tillempa *jus soli*, mot den essensialistiske *jus sanguinis*. Den auka innvandringa i mange land har likevel til ein viss grad viska ut grensene mellom desse motsette kjeldene til rett.

Land som har godkjent Konvensjonen om reduksjon av statsløyse frå 1961 gir statsborgarskap til elles statslause personar som er fødde på deira territorium eller på eit skip eller fly som bar landets flagg.
Ernest Renan

**Ernest Renan** () var ein fransk filosof som blei svært berømt for boka si *Vie de Jésus* (*Jesu liv*) frå 1863.

*Jesu liv* var svært omstridd i si tid fordi han behandla Bibelen som ei kvar historisk kjelde og gjorde boka til gjenstand for same kritiske gransking som andre historiske kjelder. Dette forarga Den katolske kyrkja. I dag er Renan meir berømt for definisjonen sin av *[[nasjon]]*, som han la fram i boka *”Qu'est-ce qu'une nation?”* i 1882. Der kritiserer han tyske definisjonar som la vekt på utsjånad og språk som kriterium. I staden framhevar han viljen til å leva saman. Emnet var aktuelt for Renan sidan han budde i Alsace-Lorraine, der det var konflikt om nasjonal tilhøyrsle. Renan meinte at nasjonen eksisterte ved at den vart fortløpande godkjend av borgarane.
Jinzhou

**Jinzhou** (kinesisk skrift 錦州, pinyin *Jǐnzhōu*) er eit kinesisk byprefektur i provinsen Liaoning i Nord-Kina. Byprefekturet har eit areal på 10&nbsp;111 km² og hadde i kring 3,1 millionar ibuarar i 2010. Jinzhou, som ligg ved Bohaibukta av Gulehavet, er ein viktig hamneby som ligg strategisk til i den vestlege delen av provinsen.

Byprefekturet Jinzhou omfattar tre distrikt (区 *qū*), to byfylke (市 *shì*), to fylke (县 *xiàn*) og
ei særleg utviklingssone.

## Næring
Jinzhou har ein variert industri, som omfattar tradisjonelle industriar som metallurgi, petrokjemi, tekstilproduksjon, farmasi og byggvarer. 

## Samferdsle
Jinzhou er stoppestad på den viktige jarnbanelinja Jinghabana, som strekker seg frå Beijing til Harbin og mellom andre innom Tianjin, Tangshan, Shenyang og Changchun. 

Riksveg 102 i Kina passerer gjennom området. Han tek til i Beijing og fører gjennom provinsane Hebei, Liaoning, Jilin og Heilongjiang. På strekninga til Harbin er vegen innom byane Qinhuangdao, Shenyang og Changchun.

### Historie
Tidlegare var Jinzhou ein strategisk viktig militærby i Liaoxipassasjen. Hausten 1931 innleia Japan eit luftangrep mot byen der det frå fly vart slept bomber, noko som var så å seie nytt i krigshistoria. I januar 1932 erobra den japanske hæren byen, som hadde om lag 100&nbsp;000 ibuarar, og gjennomførte omfattande herjingar, drap og plyndring. 

## Kjelder

**Denne artikkelen bygger på «[[:en:Jinzhou|Jinzhou]]» frå ,  den 22. april 2013.*
Sjur T. Næss

**Sjur Torleifsson Næss** () var ein norsk handelsmann og gardbrukar frå Nes i Luster.

Far hans var gardbrukar på Nes. Sjølv tok han eksamen til underoffiser i Bergen i 1873, og var underoffiser fram til 1883. Åra 1877 til -93 var han handelsmann på Dalsøyra i Luster. Han overtok farsgarden i 1893 og dreiv han sidan. Næss var medlem av heradsstyret i Luster 1882-1925, ordførar 1898-1901 og 1904-10. Han var formann i skulestyret i fem år og forlikskommissær 1897-1915. Perioden 1904-12 representerte han Luster i fylkesskulestyret.

Næss representerte 1900-03 Nordre Bergenhus amt på Stortinget og 1906-21 var han stortingsrepresentant for einmannskrinsen Indre Sogn. I alle periodane representerte han Venstre. Han var medlem 1900-03 av militærkomiteen og 1906-09 konstitusjonskomiteen. Tida 1910-21 var han medlem i landbrukskomiteen, sekretær 1913-15 og nestformann 1916-21. Elles var han medlem av Lagtinget frå 1906 og av valkomiteen 1913-21.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Eidem

**Ole Thorenius Eidem** () var ein norsk offiser, forfattar og stortingsmann frå Kristiansund.

Eidem var son av ein kjøpmann i Kristiansund. Han studerte artilleri i Sverige, Danmark, Tyskland, Frankrike og England, på seinare utanlandsreiser studerte han bruken av elektrisitet og torpedo. I 1890 vart han premierløytnant og gjekk dei neste tre åra på den militære høgskulen. 1894-97 var han sjef for Oscarsborgs mineforsvar. Utnemnd til kaptein 1897 og var nokre år lærar ved sjøkrigsskulen. Frå 1901 var han minedirektør. Frå 1907 med rang av kommandørkaptein. Han var formann i marinen sin minekommisjon og medlem av regulerings- og verftskommisjonen. Perioden 1902-10 var han redaktør av marinen sitt tidsskrift, og han var medforfattar av *Vor sjømagts historie*.

Eidem hadde sete på Stortinget i to periodar. 1906-09 representerte han Jarlsberg krins, og 1910-12 Horten krins. Begge krinsane var einmannskrinsar, likt alle valkrinsar til Stortinget den gongen. Han vart fyrste gongen vald for koalisjonen Samlingspartiet, siste gongen for Høgre. I den siste perioden møtte han einast 1910-sesjonen. Han var heile si stortingstid medlem av militærkomiteen, sekretær i 1910. I 1910 også medlem av Lagtinget.

Han døydde i 1911 i Horten, der han budde størstedelen av sitt vaksne liv.

Eidembreen på Spitsbergen er kalla opp etter han.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Bifili

**Bifili** gjeld personar som kjenner seksuell dragnad til begge kjønna, til skilnad frå heterofili og homofili.

Menneske med denne legningen kjenner ein viss dragnad til sitt eige kjønn. Bifile utgjer etter utrekningane til Alfred Kinsey om lag 20 % av mennene og 10–15 % av kvinnene. Som regel gjeld ein klar preferens til det eine kjønnet. Det er sjeldan dragnaden til det eine kjønnet er like sterk som til det andre.

## Kjelde
* «bifil» *[[Store norske leksikon|Store Norske Leksikon]]*
Ole Høstmark

**Ole Beyer Høstmark** () var ein norsk offiser, gardbrukar og stortingsmann frå Fræna.

Ole Høstmark var fødd på Haukåsfeten i Fræna. Far hans var landhandlar og skipsførar i Fræna; han utvandra seinare til USA og døydde der. Sjølv vart Høstmark student frå Molde skole i 1885 og vart offiser i 1889. Han vart utnemnd til premierløytnant same året og kaptein i 1898. Han budde frå 1890 til -95 i Levanger og Innherad. Frå 1895 til 1910 var han gardbrukar på Oppdal i Bolsøy. Han selde då garden til Romsdals amt, som oppretta sinnssjukeasylet Opdøl sjukehus.

Høstmark var medlem av Bolsøy heradsstyre i fleire år. Han representerte einmannskrinsen Romsdal på Stortinget periodane 1906-09 og 1910-12, vald for Venstre. I begge valbolkane var han medlem av Lagtinget og konstitusjonskomiteen.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
New Kids on the Block

**New Kids on the Block** (også kjent som **NKOTB**) er eit amerikansk boyband som hadde stor suksess på slutten av 1980-talet.

Dei selde til saman 80 millionar plater. Gruppa består av Jordan Knight, Jonathan Knight, Joey McIntyre, Donnie Wahlberg og Danny Wood.

## Diskografi
* 1986: *New Kids on the Block*
* 1988: *Hangin' Tough*
* 1989: *Merry, Merry Christmas*
* 1990: *Step by Step*
* 1990: *No More Games/The Remix Album*
* 1991: *H.I.T.S.*
* 1994: *Face the Music*
* 1999: *Greatest Hits*
* 2001: *Super Hits*
* 2008: *Greatest Hits (nyutgjeving)*
* 2008: *The Block*

## Bakgrunnsstoff
*
Columbia University

**Columbia University** (opphavleg *King's College*) er eit privat (stifting) amerikansk universitet. Det er ein av dei eldste institusjonane for høgare utdanning i USA, skipa i New York i 1754. Det står i 2008 på tiandeplassen globalt på *Times* si liste over dei beste universiteta i verda. Columbia er eitt av dei såkalla Ivy League-universiteta.

## Fotnotar

## Bakgrunnsstoff

*
Pussycat Dolls

**The Pussycat Dolls** er ei USA-amerikansk pop-gruppe. Dei starta som ei dansegruppe basert i Los Angeles, og i Caesars Palace i Las Vegas. Pussycat Dolls vart danna av koreograf Robin Antin i 1995, og dei gav ut sin første singel i 2005 som heitte «Don't Cha» og nådde fleire topplister.

## Diskografi
* 2005 *PCD*
* 2008 *Doll Domination*

## Bakgrunnsstoff
* Offisiell nettside
Cistussongar

**Cistussongar**, *Cisticola juncidis*, er ein songar i den biologiske slekta *[[Cisticola]]*. Saman med ca. 21 andre sørlege songfuglslekter har *Cisticola* familiestatus som grassongarar, Cisticolidae.  

Han har eit stort utbreiingsområde, han hekkar i Sør-Europa, lever dessutan i Afrika utanfor ørkenar og regnskogar, og i sørlege Asia ned til nordlege Australia. Cistussongar er i hovudsak ein standfugl, men nokre austasiatiske populasjonar trekkjer sørover til varmare område om vinteren. Arten er ein sjeldan streiffugl til Nord-Europa, mest om våren. Det europeiske området er generelt i vekst, sjølv om nordlege bestandar er spesielt utsette for harde vintrar.

Cistussongar er svært små insektetande fuglar. Desse små sporvefuglane er funne i habitat av høgt gras, ofte nær vatn. Hannar er polygame, hoa byggjer reiret i djupt gras, ofte bunde til levande blad med mjukt vovne materialar av tørre plantar, spindelvev og gras. Reiret er koppforma og skult av samanbundne blad eller gras som er lagt over. Kullet er på 3-6 egg.

Denne songaren har brun overside, med kraftige mørke striper. Undersida er gråaktig, og halen er brei, kvit på tippen og i stadige rørsler, noko som gjev opphav til det alternative namnet for arten på engelsk 'Fan-tailed Warbler' eller viftestjertsongar på norsk etter viftestjertar. Dei vaksne hannane har mindre striper på hovudet og meir på ryggen enn hoene, men det er ingen stor skilnad mellom kjønna eller over det vide geografiske leveområdet.

Sjølv om cistussongar  neppe forvekslast med andre songarar i Europa, der han er einaste *Cisticola*, er han mykje lik andre medlemmer av slekta. Dei er best skilt frå sine mange afrikanske slektningar med 'zit-zit-zit' songen sin, gjeven i flukt. Songen er alltid det enklaste identifikasjonskriteriet for denne slekta. Det er enklare å kjenne att læte frå desse fuglane enn å observere dei, og på grunn av den vesle storleiken, ca. 10 cm, ikkje alltid lett å kjenne igjen, spesielt utanfor hekkesesongen då dei sjeldan kjem ut av graset.

## Kjelder

* *Denne artikkelen bygger på «[[:en:Zitting Cisticola|Zitting Cisticola]]» frå , den 10. oktober 2010*
 
### Referansar

## Bakgrunnsstoff
* Videoar, lydopptak og bilete av cistussongar hos Internet Bird Collection
Fergie

**Stacy Ann Ferguson** (), mest kjend som «**Fergie**», er ein USA-amerikansk musikar og songar. Ho vart medlem i gruppa Black Eyed Peas i 2003, og tok då over som bakgrunnsvokalist etter Kim Hill. Ho satsar også på ein solokarriere.

I 2008 spelte ho i musikalen *Nine* saman med Oscar-vinnarane Daniel Day-Lewis, Marion Cotillard, Penélope Cruz, Nicole Kidman, Judi Dench og Sophia Loren med Oscar-nominerte Kate Hudson i ei birolle. Planlagd premiere for filmen var november 2009.

## Referansar

## Bakgrunnsstoff
* Offisiell nettstad
Daft Punk

**Daft Punk** (1993-2021) var ein fransk duo som laga elektronisk musikk.

Thomas Bangalter (fødd 3. januar 1975) og Guy-Manuel de Homem-Christo (fødd Guillaume Emmanuel Paul de Homem-Christo 8. februar 1974) skipa gruppa i 1993. Dei to DJ-ane frå Paris gav ut tre EP-ar før dei i 1997 gav ut det kritikarroste albumet *Homework*. Dette albumet gjorde sitt til at fransk house vart sett på musikkartet og grupper som Cassius, Phoenix og Air følgde i kjølvatnet.

I 2001 kom oppfølgjaralbumet *Discovery* som også vart godt motteke av den internasjonale musikkpressa.

Lydbildet til gruppa er karakterisert som ei dansegolv-orientert blanding av progressiv house, electrofunk og med innslag av hip-hop og nærmast ein overflod av samples.

Daft Punk skal ha opna dørene for french touch (sjangeren), french house og french electonica.

## Utgjevingar
* *Homework* (1996)
* *Alive 1997* (2001)
* *Discovery* (2001)
* *Daft Club* (Remix LP) (2003)
* *Human After All* (2005)
* *Musique Vol.1 - 1993-2005* (2006)
* *Human After All Remixes (berre gitt ut i Japan)* (2006)
* *Alive 2007* (2007)

* *D.A.F.T. - A Story about Dogs, Androids, Firemen and Tomatoes* (DVD/VHS, 1999)
* *Interstella 5555* (Movie, DVD, 2003)
* *Daft Punk's Electroma* (DVD, 2006)

## Bakgrunnsstoff
*
Eremomela

__NOTOC__
***Eremomela*** er ei biologisk slekt av 11 små grassongarar med utbreiing i Afrika sør for Sahara.

## Artslista
Alle artar i slekta *Eremomela* i rekkjefølgje etter EBird/Clements Checklist v2018 med norske namn etter *Norske navn på verdens fugler*:  

* Kongoeremomela, *E. salvadorii*, Salvadori's EremomelaReichenow, 1891
* Somalieremomela, *E. flavicrissalis*, Yellow-vented Eremomela, Sharpe, 1895, (LC)
* Gulbukeremomela, *E. icteropygialis*, Yellow-bellied Eremomela, Lafresnaye, 1839, (LC)
* Fulanieremomela, *E. pusilla*, Senegal Eremomela, Hartlaub, 1857, (LC)
* Grønryggeremomela, *E. canescens*, Green-backed Eremomela, Antinori, 1864, (LC)
* Grønhetteeremomela, *E. scotops*, Greencap Eremomela, Sundevall, 1850, (LC)
* Karooeremomela, *E. gregalis*, Yellow-rumped Eremomela, Smith, A, 1829, (LC)
* Brunkroneeremomela, *E. badiceps*, Rufous-crowned Eremomela, Fraser, 1843, (LC)
* Brunpanneeremomela, *E. turneri*, Turner's Eremomela, van Someren, 1920, (EN)
* Gulstrupeeremomela, *E. atricollis*, Black-necked Eremomela, Barboza du Bocage, 1894, (LC)
* Dvergeremomela, *E. usticollis*, Burnt-neck Eremomela, Sundevall, 1850, (LC)


## Referansar

* Johansson, U.S., Bowie, R.C.K. & Fjeldså, J. 2008. *Phylogenetic relationships within Passerida (Aves: Passeriformes): a review and a new molecular phylogeny based on three nuclear intron markers.* Molecular Phylogenetics and Evolution 48: 858-876.
 
### Fotnotar
Prinia

__NOTOC__
 

***Prinia*** er ei biologisk slekt av små insektetande fuglar klassifisert i familien grassongarar, Cisticolidae. Dei er ofte òg alternativt klassifisert i songarfamilien, Sylviidae. Namnet på slekta kjem frå javanesisk 'prinya', det lokale namnet på bandvengprinia.

*Prinia* er nokre gonger referert til som *smettsongarar*. Dei er ei lite kjend gruppe av fuglar i tropiske og subtropiske delar av «den gamle verda», dei rundt 25 artane er fordelte nokså likt mellom Afrika og Asia.

Desse er fuglane lever i hovudsak i opne habitat med høgt gras eller kratt, der dei ikkje er lett synlege. Dei er mest standfuglar, migrasjon er avgrensa til lokale flyttingar på grunn av kaldt vêr. Ikkje-hekkande fuglar kan danne små flokkar.

*Prinia* har korte venger, og lange avsmalnande halar. Dei er nokså grå fuglar, brun eller grå over, nokre gonger med mørke striper og gråaktig underside. Nokre artar har hekkedrakt som skil seg frå vanleg fjørdrakt. Nebbet er typisk for insektetarar, tynnt og lett bua.

## Artslista
Alle artar i slekta *Prinia* i rekkjefølgje etter EBird/Clements Checklist v2018 med norske namn etter *Norske navn på verdens fugler*:  

* Smussprinia, *P. crinigera*, Striated Prinia, Hodgson, 1836, (LC)
* Brunprinia, *P. polychroa*, Brown Prinia, Temminck, 1828, (LC)
* Svartstrupeprinia, *P. atrogularis*, Black-throated Prinia, Moore, F, 1854, (LC)
* Kvitbrynprinia, *P. superciliaris*, Hill Prinia, Anderson, 1871, (LC)
* Gråkroneprinia, *P. cinereocapilla*, Gray-crowned Prinia, Moore, F, 1854, (VU)
* Rustkroneprinia, *P. buchanani*, Rufous-fronted Prinia, Blyth, 1844, (LC)
* Brunryggprinia, *P. rufescens*, Rufescent Prinia, Blyth, 1847, (LC)
* Gråbrystprinia, *P. hodgsonii*, Gray-breasted Prinia, Blyth, 1844, (LC)
* Bandvengprinia, *P. familiaris*, Bar-winged Prinia, Horsfield, 1821, (LC)
* Alveprinia, *P. gracilis*, Graceful Prinia, Lichtenstein, MHK, 1823, (LC)
* Indiaprinia, *P. sylvatica*, Jungle Prinia, Jerdon, 1840, (LC)
* Gulbukprinia, *P. flaviventris*, Yellow-bellied Prinia, Delessert, 1840, (LC)
* Oskeprinia, *P. socialis*, Ashy Prinia, Sykes, 1832, (LC)
* Okerflankeprinia, *P. subflava*, Tawny-flanked Prinia, Gmelin, JF, 1789, (LC)
* Orientprinia, *P. inornata*, Plain Prinia, Sykes, 1832, (LC)
* Bleikprinia, *P. somalica*, Pale Prinia, Elliot, DG, 1897, (LC)
* Vassprinia, *P. fluviatilis*, River Prinia, Chappuis, 1974, (LC)
* Svartbrystprinia, *P. flavicans*, Black-chested Prinia, Vieillot, 1821, (LC)
* Flekkprinia, *P. maculosa*, Karoo Prinia, Boddaert, 1783, (LC)
* Drakensbergprinia, *P. hypoxantha*, Drakensberg Prinia, Sharpe, 1877, (LC)
* Saotomeprinia, *P. molleri*, Sao Tome Prinia, Barboza du Bocage, 1887, (LC)
* Haukprinia, *P. bairdii*, Banded Prinia, Cassin, 1855, (LC)
* Raudvengprinia, *P. erythroptera*, Red-winged Prinia
* Rustpanneprinia, *P. rufifrons*, Red-fronted Prinia, Rüppell, 1840, (LC)


## Kjelder

* *Denne artikkelen bygger på «[[:en:Prinia|Prinia]]» frå , den 10. oktober 2010*
 
### Referansar
Donatella Versace

**Donnatella Versace** () er ein italiensk motedesignar. Ho driv moteselskapet Versace, som opphavleg vart starta av broren hennar Gianni Versace.

## Biografi
### Tidleg liv
Donatella vart fødd i den italienske byen Reggio di Calabria. Ho er den yngste av tre barn. Seinare følgde ho broren sin med Knitwear design i Firenze. Gjennom nærleiken til bedriftene til broren vart Donatella ein part av moteindustrien. På 1980-talet gav Gianni Versace ut ein parfyme dedisert til systera, kalla *blonde*, og gav henne sin eigen linje i selskapet kalla *Versus*.

### Versace
Donatella er kjend for å bruke kjendisar til å marknadsføra kleda sine i staden for ukjente modellar. Donatella viste seg snart å vera ein PR-gigant innan Versace og vart snart kjent over heile Europa. Den 15. juli 1997 i Miami vart Gianni skoten og drepen. Familien vart deretter flytta til ein løynd resort i Karibia.

Det vart heldt gravferd og minnestund for Gianni. Eitt år og tre dagar etter bortgangen til broren hadde Donatella si første motevising for Versace på hotel Ritz i Paris. Denne og dei komande vart suksessar og Donatella vart verdskjent.

## Bakgrunnsstoff
* Offisiell Versace-nettstad
PEN International

**PEN International** (kjend som **International PEN** fram til 2010)  er ein verdsomspennande samskipnad av forfattarar, skipa i London i 1921 for å fremje venskap og intellektuelt samarbeid mellom forfattarar. PEN var opphavleg eit akronym for *Poets, Essayists and Novelists*, men samskipnaden inkluderer i dag skribentar innanfor alle former for litteratur, slik som journalistar og historikarar.

*[[Norsk PEN]]* er avdelinga i Noreg.

## Kjelder

## Bakgrunnsstoff
*
Grace Jones

**Grace Mendoza** (), mest kjend som **Grace Jones**, er ein jamaikansk songar, låtskrivar, skodespelar og modell. 

Grace Jones blei fødd i Spanish Town på Jamaica. Ho blei først kjend som fotomodell i Paris. I slutten av 1970-åra hadde ho nokre filmroller, og satsa så på ein musikalsk karriere innan disco. Jones vakte oppsikt med sceneshowa sine, som var prega av teatralske effektar og sterke verkemiddel. Framføringane hennar hadde også ei særeigen blanding av song og resitasjon. Jones blei eit symbol på den kalde og stiliserte moteverda på 1980-talet.

## Diskografi
* *Portfolio* (Island) 1977
* *Fame* (Island) 1978
* *Muse* (Island) 1979
* *Warm Leatherette* (Island) 1980
* *Nightclubbing* (Island) 1981
* *Living My Life* (Island) 1982
* *Island Life* (Island) 1985 - collected singles
* *Slave to the Rhythm* (Manhattan/Island) 1985
* *Inside Story* (Manhattan) 1986
* *Bulletproof Heart* (Capitol) 1989
* *Private Life: The Compass Point Sessions* (Island) 1998
* *Universal Masters Collection* (Universal) 2003
* *Hurricane* (Wall of Sound) 2008

## Filmografi
* 1973 - *Gordons War*
* 1976 - *Attention les yeux!*
* 1976 - *Quelli della calibro 38*
* 1981 - *Deadly Vengeance*
* 1984 - *Conan the Destroyer*
* 1985 - *A View To A Kill*
* 1986 - *Vamp*
* 1987 - *Straight to hell* 
* 1987 - *Siesta*
* 1992 - *Boomerang*
* 1995 - *Cyber Bandits*
* 1998 - *McCinsey's Island*
* 1999 - *Palmers Pick Up*
* 2006 - *No Place Like Home*
* 2008 - *Falco, Verdammt, wir leben noch!*

## Kjelder

## Bakgrunnsstoff
*
Apalis

__NOTOC__
**Apalisar** er små sporvefuglar som høyrer til slekta ***Apalis***. Dei finst i skog og kratt i dei fleste delar av Afrika sør for Sahara. Dette er slanke fuglar med lange halar og har eit tynnt nebb godt eigna til å fange insekt. Dei er vanlegvis brune, gråe eller grøne over og fleire artar har sterke farger på undersida. Hannar og hoer er som regel like i utsjånad, men hannane er nokre gonger ljosare.

Apalisar var tradisjonelt klassifisert i songarfamilien, Sylviidae, men er no vanlegvis plassert saman med fleire andre slekter av hovudsakleg afrikanske songarar, i ein eigen familie Cisticolidae.

## Artslista
Alle artar i slekta *Apalis* i rekkjefølgje etter EBird/Clements Checklist v2019 med norske namn etter *Norske navn på verdens fugler*:  

* Ringapalis, *A. thoracica*, Bar-throated apalis, Shaw, 1811, (LC)
* Taitaapalis, *A. fuscigularis*, Taita apalis, Moreau, 1938, (CR)
* Gulstrupeapalis, *A. flavigularis*, Yellow-throated apalis, Shelley, 1893, (EN)
* Namuliapalis, *A. lynesi*, Namuli apalis, Vincent, 1933, (NT)
* Svarthetteapalis, *A. nigriceps*, Black-capped apalis, Shelley, 1873, (LC)
* Svartstrupeapalis, *A. jacksoni*, Black-throated apalis, Sharpe, 1891, (LC)
* Kvitvengapalis, *A. chariessa*, White-winged apalis, Reichenow, 1879, (NT)
* Svartbrystapalis, *A. binotata*, Masked apalis, Reichenow, 1895, (LC)
* Kvithalsapalis, *A. personata*, Black-faced apalis, Sharpe, 1902, (LC)
* Gulbrystapalis, *A. flavida*, Yellow-breasted apalis, Strickland, 1852, (LC)
* Mosambikapalis, *A. ruddi*, Rudd's apalis, Grant, 1908, (LC)
* Skiferapalis, *A. sharpii*, Sharpe's apalis, Shelley, 1884, (LC)
* Sotapalis, *A. rufogularis*, Buff-throated apalis, Fraser, 1843, (LC)
* Sølvapalis, *A. argentea*, Kungwe apalis, Moreau, 1941, (LC)
* Bamendaapalis, *A. bamendae*, Bamenda apalis, Bannerman, 1922, (LC)
* Flodapalis, *A. goslingi*, Gosling's apalis, Alexander, 1908, (LC)
* Kaboboapalis, *A. kaboboensis*, Kabobo apalis, Prigogine, 1955, (NT)
* Brunstrupeapalis, *A. porphyrolaema*, Chestnut-throated apalis, Reichenow & Neumann, 1895, (LC)
* Brunmaskeapalis, *A. chapini*, Chapin's apalis, Friedmann, 1928, (LC)
* Svarthovudapalis, *A. melanocephala*, Black-headed apalis, Fischer & Reichenow, 1884, (LC)
* Chirindaapalis, *A. chirindensis*, Chirinda apalis, Shelley, 1906, (LC)
* Gråapalis, *A. cinerea*, Gray apalis, Sharpe, 1891, (LC)
* Brunhovudapalis, *A. alticola*, Brown-headed apalis, Shelley, 1899, (LC)
* Tygleapalis, *A. karamojae*, Karamoja apalis, van Someren, 1921, (VU)


## Kjelder

* *Denne artikkelen bygger på «[[:en:Apalis|Apalis]]» frå , den 10. oktober 2010*
 
### Referansar
New York University

**New York University** (**NYU**) er eit privat, ikkje-religiøst forskingsbasert universitet i New York i USA. Den største campusen ligg i Greenwich Village i Manhattan. Universitetet vart grunnlagt i 1831 av Albert Gallatin og ei gruppe prominente newyorkarar og er i dag det største private ikkje-kommersielle universitetet i USA. Det har også ei avdeling på Bedford Square i London, i bygningen som før var bustaden til Lord Chancellor i Storbritannia, 6 Bedford Square.

Dei 16 skulane og collega femner:
* College of Arts and Science (1831)
* Gallatin School of Individualized Study
* School of Social Work
* Steinhardt School of Culture, Education and Human Development
* Stern School of Business
* Tisch School of the Arts
* College of Dentistry
* College of Nursing
* Courant Institute of Mathematical Sciences
* Institute of Fine Arts
* School of Continuing and Professional Studies
* School of Law
* School of Medicine
* Graduate School of Arts and Science
* Wagner Graduate School of Public Service 

Det var 40&nbsp;870 studentar og 4&nbsp;380 vitskapeleg tilsette ved *NYU* i 2006, og det same året var skulepengane US$ 33&nbsp;420. Undervisninga vert gjeven opp til doktorgradsnivå.

NYU Library System, inkludert Bobst Library, hadde i 2006 4&nbsp;939&nbsp;724 titlar og var dermed det 34.største biblioteket i USA.

## Kjelder

* *Denne artikkelen bygger på «[[:nb:New York University|New York University]]» frå ,  den 10. oktober 2010.*

## Bakgrunnsstoff
*Offisiell nettstad
Mötley Crüe

**Mötley Crüe** er eit USA-amerikansk glam metal-band som vart skipa i Los Angeles, California i 1981. 

Bandet vert ofte kategorisert innan genren hair metal. Namnet *Mötley Crüe* kjem av at ein ven av Mick Mars (som då spelte i bandet White Horse) sa *«What a motley looking crew»*. Bandet vart raskt populært med låtar som *«Home Sweet Home»* og *«Looks That Kill»*. Dei er også kjende for sitt lettsindige forhold til alkohol og narkotika.

Gruppa vart frå starten sett saman av vokalist Vince Neil, vokalist og bassist Nikki Sixx, trommeslagar Tommy Lee, og gitarist Mick Mars. I 1992 forlét Neil bandet og John Corabi vart ny vokalist. I 1997 kom Neil tilbake til bandet.

## Diskografi
* 1981 - *Too Fast for Love*
* 1983 - *Shout at the Devil*
* 1985 - *Theater of Pain*
* 1987 - *Girls, Girls, Girls*
* 1989 - *Dr. Feelgood*
* 1991 - *Decade of Decadence*
* 1991 - *Best of 1981-1991*
* 1994 - *Mötley Crüe*
* 1997 - *Generation Swine*
* 1997 - *Best of 1981-1997*
* 1998 - *Greatest Hits*
* 1999 - *Live: Entertainment or Death*
* 2000 - *New Tattoo*
* 2005 - *Red White and Crüe*
* 2008 - *Saints of Los Angeles*

## Kjelde

* *Denne artikkelen bygger på «[[:nb:Mötley Crüe|Mötley Crüe]]» frå ,  den 10. oktober 2010.*

## Bakgrunnsstoff
* Offisiell heimeside
New York Post

***New York Post*** er den 13. eldste avisa som vert gjeven ut i USA, og den eldste som vert gjeven ut som dagsavis. Ho vart starta 16. november 1801. Sidan 1976 har avisa vore eigd av Rupert Murdoch gjennom selskapet News Corporation. Avisa er i høve opplag av dei 10 største som vert utgjevne i USA.

## Kjelder

## Bakgrunnsstoff
* Nettstaden til New York Post
The Sun

***The Sun*** er ein britisk tabloidavis. Avisa er den største engelskspråklege dagsavisa i verda med eit opplag på 3,2 millionar eksemplar kvar dag (per siste kvartal 2004), og har over 8,5 millionar lesarar. Trass i dei høge sals- og lesartala er *The Sun* også rekna som ei av dei mest hata og omdiskuterte avisene internasjonalt. Ansvarleg redaktør er Dominic Mohan.

## Historie
Avisa vart skipa i 1964 og var i starten ei fullformatavis utan særleg suksess. Det var først då den australske mediemogulen Rupert Murdoch, som kjøpte avisa i 1969, bestemte seg for å gjere om både profilen og formatet til det tabloide, at salet byrja å vekse. *The Sun* vart på same tid systerutgåva til søndagsavisa *[[News of the World]]*. 

Underhaldingsnytt, sport, nyhende om dei kongelege og seinsasjonalistisk krimstoff vart miksa saman med vanleg reportasjestoff og politiske nyhende. I tillegg vart *side 3-jenta* innført – eit bilde av ei topplaus jente dagleg. Avisa har også vore bevisst på å vinkle artiklane sensasjonalistisk og svært subjektivt. Dette, i tillegg til flittig bruk av ordspel i titlane, har både bidratt til forsterking av populariteten og til at kritikarane har fått vann på mølla. I 1978 gjekk *The Sun* forbi sin hovudkonkurrent Daily Mirror i kampen om opplaga.

I motsetnad til dei fleste andre britiske avisene, har *The Sun* fleire gonger bytta side i den politiske kampen i Storbritannia. I sine første år støtta avisa det britiske arbeidarpartiet, men då Margaret Thatcher vart statsministerkandidat for dei det konservative partiet i Storbritannia i forkant av valet i 1979, vart dei ein av dei viktigaste støttespelarane hennar. 

Trass i den stadige kritikken mot dei tabloide verdiane, er avisa alltid vorte rekna som ei viktig politisk avis. Då Tony Blair og strategaren hans skulle atterreise Labour på 1990-talet, vart dei samde om at dei i det minste måtte nøytralisere *The Sun*. Det klarte dei, og fekk til og med støtte frå avisa under valkampen i 1997.

## Kjelder


**Denne artikkelen bygger på «[[:nb:The Sun|The Sun]]» frå ,  den 10. oktober 2010.*


## Bakgrunnsstoff
*
*Artikkel frå BBC om 40-årsjubileet til The Sun i 2004
Stanley Milgram

**Stanley Milgram** () var ein amerikansk psykolog ved Yale University. Han er særleg kjend for å ha gjennomført Milgram-eksperimentet om lydnad til autoritetar.

## Litteratur
*Milgram, Stanley. Mai 1967 "The Small World Problem ". *[[Psychology Today]],*  
* Milgram, S. (1974), *Obedience to Authority; An Experimental View* ISBN 0-06-131983-X
* Milgram, S. (1974), "The Perils of Obedience" , Harper's Magazine
* Milgram, S. (1977), *The individual in a social world: Essays and experiments / Stanley Milgram*.  ISBN 0-201-04382-3.

## Bakgrunnsstoff
* Blass, T. (2004). *The Man Who Shocked the World: The Life and Legacy of Stanley Milgram*. ISBN 0-7382-0399-8
Talet 90

**Talet 90** (*nitti*) er det naturlege talet som kjem etter 89 og før 91 .

90 er eit partal.

90 er atomnummeret til thorium.

90 er XC i romartal.
Yale University

**Yale University** (**YU**) er eit privat universitet i New Haven i Connecticut. Det blei grunnlagt i 1701 og er USA sin tredje eldste institusjon for høgare utdanning. Yale har andreplassen i verda på *Times* si liste over dei beste universiteta i verda.

Skulen, som først låg i Old Saybrook, heitte opphavleg *the Collegiate School*, men endra namn i 1718 til ære for Elihu Yale som hadde gitt store gåver til universitetet. Det er medlem av samanslutninga Ivy League.

Etter Harvard University har Yale det største pengefondet av alle utdanningsinstitusjonane i verda. Det er verdt 22,5 milliardar dollar.

Biblioteka ved Yale University har 12,025 millionar titlar, og er med det det fjerde største biblioteket i USA (2006).

## Kjelder

## Bakgrunnsstoff

*
Talet 70

**Talet 70** (*sytti*) er det naturlege talet som kjem etter 69 og før 71.

70 er eit partal.

70 er atomnummeret til ytterbium.

70 er LXX i romartal.
Engsyre

**Matsyre** er ei fleirårig urt i syrefamilien. Arten har ei sirkumpolar utbreiing.

Planta vert kring 30-90 cm høg, og har blad som er to-tre gonger så lange som breie, oftast to-tre cm breie. Slirehinna er oppflisa etter heile kanten. Engsyre har open fruktstand. Dei ytre blomsterblada er til slutt bøygde oppmed fruktskaftet. Engsyre er vanleg gjennom heile Noreg, og blomstrar kring mai månad i eng og bakkar.

Arten er svært formrik. Fleire av formene har vore skilt ut som eigne artar. Til fjells veks underarten *lapponicus*. Denne har blad med hjarteforma grunn, oftast ikkje meir enn dobbelt så lange som breie, ofte om lag runde. Slirehinna er berre litt flisa i toppen. På serpentinberg frå Sunnmøre til Nordland og vidare inn i Lycksele Lappmark i Sverige veks underarten *serpentinicola*, som har smale blad og sterk purpurfarge. Denne er endemisk.

Engsyre inneheld oksalsyre, og kan vera giftig i større mengder. Planten vert trevlerik og hard og er dårleg eigna som fôr, særleg i høy. Dette gjer at han ofte er rekna som ugras i eng og beite.  Samstundes har engsyre vore brukt til mat, og kulturformer kan dyrkast som grønnsaksplanter. Engsyre har ein sterkt syrleg smak, og kan brukast i salatar, supper og marinadar.

## Kjelder

* Johannes Lid: *Norsk-svensk-finsk flora*. Det Norske Samlaget, 1985.
*«Engsyre» (4. desember 2009), *Store norske leksikon*. Fri artikkel henta 1. september 2014.

**Denne artikkelen bygger på «[[:sv:Ängssyra|Ängssyra]]» frå ,  den 11. oktober 2010.*  
 

## Bakgrunnsstoff
Blokkmark

**Blokkmark** eller **blokkhav** er ei landskapsform som er kjenneteikna av store, skarpkanta steinblokker. **Forvitringsblokkmark** er danna ved forvitring på staden, normalt ved frostsprenging, og oppstår i kalde strøk. **Breavsetjingsblokkmark** er sett saman av grove bresediment, gjerne fordi finmateriale har vorte vaska ut.

Blokkmark finst ei rekkje stader i Noreg, mellom anna i Femundsmarka og på Hardangervidda.

## Kjelder

**Denne artikkelen bygger på «[[:nb:Blokkmark|Blokkmark]]» frå ,  den 11. oktober 2010.*
*** oppgav desse kjeldene:*
Høymole

**Høymole** er ei fleirårig urt i syrefamilien. Arten har ei sirkumpolar utbreiing.
Planta vert kring 80 cm høg og har tungeforma blad med tverr eller rund grunn og litt bukta kant. Ho har høg tett topp. Fruktskaftet har led nedanfor midten. Høymole blomstar kring juli månad i Noreg. Høymola er rekna som eit ugras og veks vanleg på dyrka mark gjennom heile Noreg, på setrane opp til 1250 meter. Denne arten hybridiserer med fleire andre høymoleartar.

## Kjelder

*Johannes Lid: *Norsk-svensk-finsk flora*. Det Norske Samlaget, 1985.

## Bakgrunnsstoff
Didrik Cappelen

**Didrik Cappelen** () var ein norsk godseigar, forretningsmann og Høgre-politikar frå Skien. Han var stortingsmann i 1883-85. Eidsvollmannen Didrich von Cappelen var farfar hans.

Far til Cappelen, som var stor forretningsmann i Skien og områda i kring, døydde då sonen var ti år gammal. 18 år gammal gjekk han inn i styringa av familiefirmaet, etter å ha fått handelsutdanning utanlands. I 1861 tok han over leiinga av verksemdene etter mor si, frå 1874 i fellesskap med den yngre broren Hans. Han var formann i Skiensvassdragets fløtningsforening i 37 år frå ho vart oppretta, også formann i Skiens brugseierforening, i Solum sparebank, seinare Skien sparebank og styreformann 1880-90 i Noregs Bank si avdeling i Skien.

Dei to brørne eigde og dreiv famileiføretaket fram til i kring 1895. Godset Gimsøy kloster og forretningsverksemda bestod av ein herregard i Skien, sagbruk, trelasthandel, jord og skog i Solum og Øvre Telemark, og eit reiarlag. Brørne gjorde i 1880-90-åra fleire store, mislukka investeringar i industriverksemd i Skien og Grenland. Eigedommane vart i åra etter seld unna, mellom anna kjøpte den norske staten skogane i Tinn. Heile verksemda vart avslutta med ein privat akkord.

Cappelen budde på Kloster i Solum frå 1862 til 1882. Han flytta då til herregarden Gjemsø kloster. Denne brann ned i 1885. Cappelen flytta sidan tilbake til Klosterøya, budde så i Tinn i Telemark og seinare på garden Løberg i Gjerpen.

Cappelen var ordførar i Skien i 17 år. Perioden 1883-85 hadde han sete på Stortinget som representant for Skien. Han var medlem av tollkomitéen. Etter partidanningane i 1884 vart med  i Høgre si gruppe. 1874 var han medlem av skoglovskommisjonen han var medlem av den store jarnbanekommisjonen.
 
Han  vart han utnemnd til kommandør av St. Olavs Orden.

Cappelen døydde i Gjerpen i 1914.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Erik Andreas Thomle: *Familien (von) Cappelen i Norge og Danmark*, Christiania 1896
* Lambrecht Haugen: *Cappelen-slekten 1627-2008*, Rosendal 2008

## Bakgrunnsstoff
*
Sigmund Aarnes

**Sigmund Kolbeinsson Aarnes** () var ein norsk gardbrukar, lensmann, ordførar og stortingsmann frå Stryn.

Foreldra var gardbrukarar. Sjølv gjekk han 1870-71 Wollert Konow (SB) sin folkehøgskule på Halsnøy. Frå 1874 var han gardbrukar på farsgarden Årnes i Stryn. Han var lensmann i Stryn frå 1909 til han døydde tre år seinare.

Aarnes var medlem av heradsstyret i Stryn 1876-1909. Åra 1885-90 var han vararordførar og 1890-1909 ordførar. Perioden 1881-88 arbeidde han som utskiftingsmann. Elles var han forlikskommissær frå 1888 og formann i Stryn skulestyre 1890-1904. Omtrent samstundes, 1894-1908, var han formann i fylkesskulestyret.

Han var valmann frå 1879 til ordninga vart avvikla etter stortingsvalet i 1903. Aarnes var representant for Nordre Bergenhus amt på Stortinget 1900-03, medan han 1906-15 representerte einmannskrinsen Nordfjord på same. Han var medlem av valkomiteen 1900-03, og vegkomiteen 1900-03, 1907-12. I den siste valbolken, 1910-12, var han sekretær i vegkomiteen. Aarnes var medlem av den departementale komite til revisjon av formannskapsloven (1898) og av Den parlamentariske valkrinskommisjonen av 1900. 1904 medlem av Noregs banks representantskap.

Han døydde heime på garden sin i Stryn i 1912.

## Kjelde
*Lindstøl, Tallak: *Stortinget og Statsraadet 1814-1914*. Kristiania, 1914
Arequipa

**Arequipa** er ein  by som ligg sør i Peru, nær grensa til Chile. Med eit folketal på  (2017) er han den nest største byen i landet, etter Lima.
Han er hovudstad i Arequipa-regionen og Arequipa-provinsen. Arequipa ligg i Andes i ei høgd på  moh., ved foten av vulkanen Misti. Det historiske bysentrumet i Arequipa blei utnemnd til verdsarv av UNESCO i november 2000. 

Byen blei gunnlagd den 15. august 1540. Namnet «Arequipa» kjem frå quechua der *Ariq* tyder vulkan og *qipa* tyder 'bak'. Arequipa er også kjend som «Den kvite byen» på grunn av det lokale byggjematerialet, ein kvitleg vulkansk bergart kalla *[[sillar]]*.

## Kjende folk frå Arequipa
*Mario Vargas Llosa, forfattar og nobelprisvinnar

## Kjelder

**Denne artikkelen bygger på «[[:en:|]]» frå , og «[[:sv:|Arequipa]]» frå  den 12. oktober 2010.*  

## Bakgrunnsstoff
*
Parisoma

***Parisoma*** var tidlegare ei biologisk slekt av fire små insektetande fuglar i songarfamilien med utbreiing i Afrika sør for Sahara. Gruppa er ikkje monofyletisk, og mange taksonomiar listar dei fire artane som del av slekta *[[Fugleslekta Sylvia|Sylvia]]*, slik som IOC-lista og Clementslista gjer.

Artsliste: 

* Skifersongar, *Sylvia layardi*, Layard's Warbler
* Bandsongar, *Sylvia boehmi*, Banded Warbler
* Rustgumpsongar, *Sylvia subcaerulea*, Rufous-vented Warbler
* Sørgjesongar, *Sylvia lugens*, Brown Warbler

## Kjelder

* Jønsson, Knud A. & Fjeldså, Jon (2006): A phylogenetic supertree of oscine passerine birds (Aves: Passeri). *Zoologica Scripta* **35**(2): 149–186 
* Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. *Virksomheten til Norsk navnekomité for fugl (NNKF) 1990-2008. Norske navn på verdens fugler.* Norsk Ornitologisk Forening sin nettstad (publisert 22.5.2008)
### Fotnotar

## Bakgrunnsstoff
*
Vanleg hønsegras

**Vanleg hønsegras** (*Persicaria maculosa*, tidlegare *Polygonum persicaria*) er ei eittårig urt i syrefamilien. Arten har ei sirkumpolar utbreiing.
Hønsegras har til dels vore skilt ut som ei eiga slekt, *Persicaria*.

Planta vert kring 40 cm høg og har opprett snau stengel. Blada er snaue ovanpå, ofte med ein mørk flekk. Slirene har ein raud ring nedst og lange hår i kanten. Blomstrane er kvite eller bleikraude utan kjertelhår. Dei dannar ei trekanta eller flat nøtt. Hønsegras blømer kring juli månad i Noreg. Det er rekna som eit ugras som mest veks i åker. Vanleg hønsegras finst i Noreg nord til Alta.

## Kjelder

*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:da:Ferskenpileurt|Ferskenpileurt]]» frå ,  den 12. oktober 2010.*  
 

## Bakgrunnsstoff
Vågen

**Vågen** kan syna til:
* Vågen i Bergen, vik
* Vågen i Egersund, vik
* Vågen i Kristiansund, vik
* Vågen i Sandnes, vik
* Vågen i Stavanger, vik
* Vågen i Hundvåg, tettstad
* Vågen videregående skole, i Sandnes

## Sjå òg
* Våg (fleirtyding)
Protestsong

Ein **protestsong** er ein høvessong som er knytt til ei rørsle for samfunnsendringar. Det kan vere folkeviser, klassiske songar eller kommersiell musikk generelt. Av samfunnsrørsler som har mange protestsongar knytte til seg finn ein slavefrigjering, stemmerett for kvinner, fagrørsla, borgarrettar, krigsmotstand, feministrørsler, dyrevernrørsler og fleire. 

Protestsongane er ofte situasjonsmessige og har vorte tilknytte ei samfunnsrørsle gjennom samanhengen. «Goodnight Irene» fekk til dømes stempelet som ein protestsong fordi han vart skriven av Lead Belly, ein svart straffange og sosialt utskot, sjølv om det på overflata er ein kjærleikssong. Eller dei kan vere abstrakte, uttrykkjande, i meir generelle former, motstand mot urettferd og støtte for fred eller fredstankar, men publikum veit vanlegvis kva dei refererer til. Beethoven sin «Ode til gleden» er ein song som støttar universelt brorskap og er ein slik song. Det er ein setting frå eit dikt av Schiller som feirar fellesskapen til alle levande og Beethoven sjølv la til linjene om at alle menneske er brør. Songar som støttar status quo kvalifiserer ikkje som protestsongar.

## Bakgrunnsstoff
*''Strange Fruit''. Oversyn over protestsongar frå motstand mot slaveriet til 2000-talet ved pbs.org (engelsk)
*«Vietnam: The music of protest» ved bbc.co.uk (engelsk)
## Kjelder

**Denne artikkelen bygger på «[[:en:Protest song|Protest song]]» frå ,  den 13. oktober 2010.* 
*** oppgav desse kjeldene:*
Gjergji Muzaka

**Gjergji Muzaka** () er ein albansk fotballspelar som har spela for Dinamo Tirana i den albanske fotballigaen. Han har òg landskampar for Albania. Han vart seriemeister i Albania med KF Tirana i 2009.

Muzaka debuterte for Albania sitt A-landslag i 2008. Han skåra det første landslagsmålet sitt 3. september 2010 i ein EM-kvalifiseringskamp borte mot Romania.
Vedad Ibišević

**Vedad Ibišević** () er ein bosnisk fotballspelar som har spela for VfB Stuttgart i tysk Bundesliga, og for det bosniske landslaget.

Ibišević vart fødd i ein bosnjakisk familie i Vlasenica aust i Bosnia, i eit område som i dag er del av Republika Srpska. I starten av krigen i Bosnia-Hercegovina vart nesten heile den ikkje-serbiske folkesetnaden i området driven bort av serbiske styrkar, og Ibišević sin familie flytta til den bosnisk-kontrollerte byen Tuzla. I 2000 flytta han med familien sin til Sveits, og etter 10 månader der, vidare til St. Louis i USA.

Han vart oppdaga som fotballspelarar av speidarar frå den franske klubben Paris Saint-Germain og fekk kontrakt med dei i 2004. Han fekk lite speletid i PSG, og gjekk snart på lån og seinare permanent til 2. divisjonsklubben Dijon. Etter to sesongar der flytta han til den tyske Bundesliga-klubben Alemannia Aachen før 2006/07-sesongen. Den sesongen slutta med at Aachen rykte ned. Ibišević vart då kjøpt av Hoffenheim, som nettopp hadde rykt opp til 2. Bundesliga, for 1,3 millionar euro. Klubben rykte straks opp igjen, til 1. Bundesliga, og Ibišević har halde fram å spela regelmessig på A-laget i toppdivisjonen. Han var Hoffenheim sin toppskårar i Bundesliga i 2008/09-sesongen med 18 seriemål, og i 2009/10-sesongen, med 12 seriemål, og Stuttgart sin toppskårar i 2012/13- og 2013/14-sesongen.

Ibišević kunne ha vald å spela landslagsfotball for både Bosnia-Hercegovina og USA, men valde fødelandet sitt. Han debuterte for A-landslaget 24. mars 2007 i ein EM-kvalifiseringskamp  mot Noreg. Han skåra det første landslagsmålet sitt i ein EM-kvalifiseringskamp mot Hellas i oktober same året.